Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 35

2. A Magyar Köztársaságnak megfelelő számviteli eljárásokat követve, jelen Megállapodás követelményeinek figyelembevételével olyan nyilvántartásokat és számlákat kell vezetnie, illetve megőriznie, amelyek lehetővé teszik a projektek, illetve adott esetben a Program keretében finanszírozott szolgáltatások azonosítását. A Magyar Köztársaság gondoskodik arról, hogy az 1. bekezdésben hivatkozott megbízottak vagy képviselők jogosultak legyenek az összes, a Program keretében finanszírozott projektekre, illetve adott esetben szolgáltatásokra vonatkozó dokumentáció, rendszerek és számlák ellenőrzésére. A Magyar Köztársaság gondoskodik arról, hogy legkésőbb a projektek kiválasztásakor az összes kedvezményezett tudomást szerezzen az 1. bekezdésben hivatkozott megbízottak vagy képviselők jogáról helyszíni vizsgálatok lefolytatására.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes